## Pravilnik o izmjenama i dopunama Pravilnika o kriterijima, postupku, načinu utvrđivanja i osiguranja križanja željezničke pruge i ceste

### NN 83/2004 (18.6.2004.), Pravilnik o izmjenama i dopunama Pravilnika o kriterijima, postupku, načinu utvrđivanja i osiguranja križanja željezničke pruge i ceste

# MINISTARSTVO MORA, TURIZMA, PROMETA I RAZVITKA

1629

Na teme­lju
članka 49. stavka 3., članka 55. stavka 2., članka 56. stavka 3. Zakona o
sigurnosti u že­ljezničkom prometu (»Narodne novine«, br. 77/92 i 26/93)
ministar mora, turizma, prometa i razvitka donosi

## PRAVILNIK

### O IZMJENAMA I DOPUNAMA PRAVILNIKA O KRITERIJIMA, POSTUPKU, NAČINU UTVRĐIVANJA I OSIGURANJA KRIŽANJA ŽELJEZNIČKE PRUGE I CESTE

Članak
1.

U Pravilniku o kriterijima, postupku, načinu utvrđiva­nja
i osigura­nja križa­nja že­ljezničke pruge i ceste (»Narodne novine«, br.,
32/94, 96/94, 33/01 i 122/03), u članku 9. riječi »re­gio­nal­nom« zamje­njuju
se riječima »županijskom«, a riječ »magistralnom« zamje­njuje se riječi »državnom«.

Članak 2.

U članku 10. stavak 1. riječi »magistralnom i re­gionalnom«
zamje­njuju se riječima »državnom i županijskom«.

Članak 3.

U člancima 9., 10., 11. i 12. iza riječi »u istoj
razini osigurava se« dodaje se riječ: »najma­nje:«.

Članak 4.

Članak 13. mije­nja se i glasi:

»Ako se na cestovnom i pješačkom prijelazu iz članka 9.
alineja 3. i članka 11. alineja 2 ne može ostvariti propisana pre­glednost isti
se mora osigurati uređajima ili ukinuti svođe­njem«.

Članak 5.

U članku 18. stavak 2. i stavak 7. iza riječi
»prometnim znakom »Andrijin Križ« dodaju se riječi »i prometnim znakom »stop«,
a u stavku 7. iza riječi: »d-najveća dopuštena du­ljina cestovnog vozila«
dodaju se riječi:   », a ako na cesti
postoji ces­tov­ni prometni znak zabrane prometa za vozila koja prekoračuju
određenu dužinu, potrebno je dužinu vozila uzeti prema ograniče­nju«.

Članak
6.

U članku
21. iza riječi: »članak 11. stavak 1. alineja prva«, do­daju se riječi: », članka
13.,«, a ostali dio teksta ostaje nepromije­njen.

Članak
7.

Članak
22. mije­nja se i glasi:

»Do rješe­nja
cestovnih i pješačkih prijelaza prema odredbama ovog Pravilnika, kojima je na
cestovnom i pješačkom prije­lazu predviđena izgrad­nja objekta u dvije razine
(denivelacija) ili osigura­nje ugrad­njom uređaja, odnosno ukida­nje istog ­nje­govim
svođe­njem, mora biti osigurana pre­glednost s ceste na že­ljezničku prugu
(trokut pre­glednosti)«.

Članak
8.

Iza članka
22.a. dodaje se novi članak 22.b. koji glasi:

»Članak
22.b.

Dopuštene
brzine na pruzi iz voznog reda 2003/04 na cestovnom i pješačkom prijelazu iz članka
22. ovog Pravilnika ne smiju se povećavati, do ispu­nje­nja uvjeta iz članka 9.
i članka 13. ovog Pravilnika, osim u slučajevima kada to omogućava stvarni
trokut pre­glednosti, ali i tada dopuštena brzina ne smije biti veća od 100
km/sat.«

Članak
9.

Članak
24. mije­nja se i glasi:

»Trokut
pre­glednosti na cestovnom i pješačkom prijelazu, za redovnu brzinu prema
voznom redu, mora se osigurati prema prioritetnosti, a najkasnije do kraja
2008. godine.

Na cestovnom i pješačkom prijelazu iz prethodnog
stavka, za koje­g HŽ-Hrvatske že­ljeznice ocijene da je s obzirom na re­ljefne,
tehničke, prometne i druge lokalne, specifičnosti te uvjete odvija­nja že­ljezničkog
prometa na poseban način ugrožena sigurnost prometa, potrebno je dopuštenu  brzinu na pruzi odrediti prema stvarnom
trokutu pre­glednosti.

Na teme­lju ocjene HŽ-Hrvatskih že­ljeznica stupa­nj
ugrože­nosti že­ljezničkog, cestovnog i pješačkog prometa na takovom cestovnom
i pješačkom prijelazu te primjereni rok za provedbu mjere iz prethodnog stavka,
a koji ne može biti duži od dana stupa­nja na snagu voznog reda 2005./06., utvrđuje
povjerenstvo sastav­ljeno od predstavnika HŽ-Hrvatskih že­ljeznica d.o.o.,
pravnog subjekta nadležnog za predmetnu kate­goriju ceste, te predstavnika
jedinice lokalne samouprave.«

Članak 10.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/04-02/46
Urbroj: 530-01-04-2
Zagreb, 9. lip­nja 2004.

Ministar
**Božidar Kalmeta**, v. r.

Pravilnik, NN 83/2004-1629